Skanska

Skanska AB er et  svensk entreprenørkonsern med virksomhet innen bygg og anlegg, utvikling av kommersielle lokaler, boliger og prosjekter i offentlig–privat samarbeid.

Skanska ble grunnlagt i Malmö i 1887 under navnet  AB Skånska Cementgjuteriet (SCG), og var da et datterselskap til sementprodusenten Skånska Cement AB, som hadde hovedkontor i Limhamn. I 1984 tok foretaket navnet Skanska, som følge av at virksomheten hadde forretninger i mange land utenfor Sverige. Den 1. januar 2018 tok Anders Danielsson over som konsernsjef for hele den internasjonale virksomheten.

Konsernet 
Omsetning i 2010: SEK 121,7 milliarder
35 000 ansatte globalt per 2023 (mot 55 000 ansatte i 2009)
Virksomhet i Europa, USA og Latin-Amerika – totalt i ni ulike land per 2023
Hovedkontor: Solna, Stockholm

Skanska i Norge

Dagens virksomhet 
Skanska Norge AS er et heleid datterselskap av Skanska AB. Skanska i Norge omfatter mange virksomheter; hvorav entreprenørbedriften Skanska Norge AS og boligutviklerselskapet Skanska Eiendomsutvikling AS er de to største.

I april 2023 ble Stein Ivar Hellestad ansatt som konsernsjef for Skanska Norge. På det tidspunktet hadde det norske konsernet 3850 ansatte totalt.

Historikk i Norge 

 Firmaet som i dag går under navnet Skanska Norge AS ble etablert allerede i 1906, under navnet Ing. F. Selmer.
 I 1930 ble firmaet Ingeniør Thor Furuholmen etablert. Det selskapet ble kjøpt opp av Ing. F. Selmer AS i 1983. I 1985 fusjonerte de to selskapene og tok navnet Selmer Furuholmen AS.
 I 1987 fusjonerte Selmer Furuholmen i ti selvstendige entreprenørbedrifter under paraplyen til konsernselskapet, og fikk navnet Selmer-Sande Entreprenør AS.
 I 1989 kjøpte Skanska AB 1/3 av aksjene i Selmer-Sande Entreprenør. Året etter skiftet de navn til Selmer AS.
 I 1995 ble Selmer ASA børsnotert. I 2000 overtok Skanska AB Selmer ASA, og selskapet skiftet navn til Selmer Skanska AS. I 2004 skiftet selskapet navn til Skanska Norge AS.
 I 2007 hadde det norske datterselskapet Skanska Bolig virksomhet i Oslo, Bergen, Trondheim, Stavanger, Arendal og Kristiansand. Selskapet hadde en omsetning på 1,5 milliarder norske kroner i 2007. Skanska Bolig var da en del av Skanska Boligutvikling Norden (Skanska RDN), som utvikler boligprosjekter i Norge, Finland, Sverige og Danmark.
 I 2010 hadde Skanska Norge en omsetning på 10,4 mrd, og det totale antallet ansatte i Norge (inkludert i datterselskapene) var rundt 4500.

Referanser

Eksterne lenker
 
 Skanska i Norge
 Artikkel i Teknisk Ukeblad

Selskaper notert på Stockholmsbørsen
Svenske entreprenørselskaper